Елин Пелин
Самохвалец

chitanka.info

Падна, падна лек дъждец

и окъпа сив Врабец,

очисти му перцата,

излъска му крилцата.

Врабките се събраха,

окол него кацнаха,

па се чудят и маят,

не могат да го познаят.

Врабецът се кокори

и важно им говори:

— На сватба ме каниха,

богато ме гостиха,

аз попях им. В замяна

дадоха ми премяна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.